Hvorfor er ISO/IEC 27001 vigtig?
 ISO/IEC 27001 hjælper organisationen med at strukturere arbejdet med forretningskritiske informationer og bidrager til at minimere risikoen for brud på informationssikkerheden, som kan true organisationens eksistensgrundlag. Derudover kan standarden anvendes til at dokumentere organisationens arbejde med beskyttelse af følsomme oplysninger - internt såvel som eksternt. Den er derfor også et godt afsæt til beskyttelse af personoplysninger.

